33. ΑΠΟΦΑΣΗ ΥΦΥΠΟΥΡΓΟΥ ΑΝΑΠΤΥΞΗΣ Αριθ. Κ3-11087  της 27 Νοεμ.-14 Δεκ.2000 (ΦΕΚ  Β΄1531) Ρύθμιση εκπαίδευσης και εξετάσεων διαμεσολαβούντων  στην Ιδιωτική Ασφάλιση. Έχοντας υπόψη: 1. Τις διατάξεις: α) Του Ν. 1558/85 «Κυβέρνηση και Κυβερνητικά όργανα». β) Του Π.Δ. 397/88 « Οργανισμός του Υπουργείου Εμπορίου»  όπως ισχύει. γ) Του Π.Δ. 27/96 «Συγχώνευση των Υπουργείων Τουρισμού, Βιομηχανίας Ενέργειας και Τεχνολογίας και Εμπορίου στο Υπουργείο Ανάπτυξης». δ) Του Π.Δ. 59/96 «Σύσταση Γενικής Γραμματείας Εμπορίου στο Υπουργείο Ανάπτυξης». ε) Του άρθρου 21 β του Ν. 1569/85 όπως αυτό προστέθηκε με το άρθρο 3 του Ν. 2837/2000. 2. Την με αριθμό 303/5.5.2000 κοινή Απόφαση του Πρωθυπουργού και του Υπουργού Ανάπτυξης «Ανάθεση αρμοδιοτήτων στους Υφυπουργούς Ανάπτυξης». 3. Την με αριθμό Β3-135/26.7.2000  απόφασή μας «εξουσιοδότηση για  υπογραφή εγγράφων με εντολή Υφυπουργού στο Γενικό Γραμματέα, στους Γενικούς Διευθυντές και τους  προϊσταμένους των Δ/νσεων και Τμημάτων». 4. Την ανάγκη υιοθέτησης εκπαίδευσης και επιτυχούς δοκιμασίας σε εξετάσεις, ως προϋπόθεσης για την άσκηση του επαγγέλματος από τους διαμεσολαβούντες στη σύναψη ασφαλιστικής σύμβασης, ώστε να είναι σε θέση να ενημερώνουν πληρέστερα αυτούς, που ενδιαφέρονται για την αγορά ασφαλιστικών προϊόντων και συνεπώς να διασφαλίζονται τα συμφέροντα τους. 5. Τη ληφθείσα σύμφωνη γνώμη της Επιτροπής που συγκροτήθηκε με την υπ' αριθμ. Κ3724/22.6.1999 απόφασή μας,  όπως έχει τροποποιηθεί, κατά τη συνεδρίασή της, της 21.11.2000. 6. Το γεγονός ότι με την παρούσα απόφαση δεν προκαλείται δαπάνη σε βάρος του κρατικού προϋπολογισμού, αποφασίζουμε: 1. Για την εφεξής άσκηση του επαγγέλματος του ασφαλιστικού πράκτορα, του μεσίτη ασφαλίσεων, του συντονιστή ασφαλιστικών συμβούλων και του ασφαλιστικού συμβούλου, επιβάλλεται πλέον των προβλεπομένων από τις διατάξεις του Ν. 1569/85, όπως ισχύει, προϋποθέσεων και η παρακολούθηση  Σελ. 246,418 Τεύχος 1418 Σελ. 40 ειδικού προγράμματος εκπαίδευσης και η επιτυχής δοκιμασία σε εξετάσεις, που διενεργούνται ενώπιον της  Τεχνικής Επιτροπής Εκπαίδευσης και Εξετάσεων Διαμεσολαβούντων, σε ημερομηνίες οριζόμενες από αυτήν. 2. Η εκπαίδευση των προσώπων, που διαμεσολαβούν στη σύναψη ιδιωτικής ασφάλισης,  παρέχεται από εκπαιδευτικά ιδρύματα και οργανωμένα εκπαιδευτικά κέντρα επιχειρήσεων, τα οποία αναγνωρίζονται, ως φορείς εκπαίδευσης διαμεσολαβούντων, από την Επιτροπή,  που προβλέπεται στην επόμενη παράγραφο, εφ' όσον διαπιστωθεί ότι πληρούνται αποδεδειγμένα οι εξής όροι και προϋποθέσεις: α) Το κτίριο, που χρησιμοποιείται, έχει στατική επάρκεια, η οποία βεβαιώνεται από την αρμόδια Πολεοδομική Υπηρεσία ή από πολιτικό μηχανικό. β) Η επιφάνεια κάθε χρησιμοποιούμενης αίθουσας διδασκαλίας δεν είναι μικρότερη του 1,5 τ.μ. ανά εκπαιδευόμενο. γ) Η αίθουσα διδασκαλίας έχει επαρκή φυσικό φωτισμό και αερισμό, αποκλειομένων των υπογείων χώρων. δ) Ύπαρξη βασικών μέτρων πυρασφάλειας. ε) Χώρος παραμονής των εκπαιδευόμενων κατά τα διαλείμματα  όχι μικρότερος των 20 τ.μ. ανά αίθουσα διδασκαλίας. 12.Μ.α.33 Ιδιωτική Επιχείρηση Ασφαλίσεως στ) Εκπαιδευτές με επαρκή γνώση στο αντικείμενο που διδάσκουν και εκπαιδευτική εμπειρία ή παρακολούθηση σεμιναρίου εκπαίδευσης εκπαιδευτών. ζ) Επαρκή εποπτικά μέσα διδασκαλίας, όπως, projector, οθόνη, πίνακα, t.v, video,  φωτοαντιγραφικό μηχάνημα, επιδοσκόπιο, monitor, γραφική ύλη και εγχειρίδια και σημειώσεις για τα μαθήματα που διδάσκονται. 3. Συνιστάται στη Γενική  Γραμματεία Εμπορίου του Υπουργείου Ανάπτυξης, επιτροπή  με την ονομασία  «Τεχνική Επιτροπή Εκπαίδευσης και Εξετάσεων Διαμεσολαβούντων» που διορίζεται από τον Υπουργό Ανάπτυξης, με τριετή θητεία και απαρτίζεται από τους εξής: α) Ένα (1) καθηγητή Ανωτάτου Εκπαιδευτικού Ιδρύματος Οικονομικών ή Νομικών Επιστημών, με ειδίκευση στην ιδιωτική ασφάλιση, με τον αναπληρωτή του, ως πρόεδρο και μέλη: β) Δύο  (2)  υπαλλήλους  κατηγορίας  Π.Ε. της Δ/νσης Ασφαλιστικών  Επιχειρήσεων και Αναλογιστικής  του Υπουργείου Ανάπτυξης, με τους αναπληρωτές τους. γ) Δύο (2) εκπροσώπους με τους  αναπληρωτές τους, οι οποίοι προτείνονται από την  Ένωση Ασφαλιστικών Εταιριών Ελλάδος. δ) Έναν (1) εκπρόσωπο, κάθε κατηγορίας διαμεσολαβούντων,  ανάλογα με το θέμα που συζητείται κάθε φορά, ο οποίος,  μαζί με τον αναπληρωτή του, προτείνονται από την αντίστοιχη οργάνωση. ε) Έναν (1) εκπρόσωπο, με τον αναπληρωτή του, που προτείνονται από την Κεντρική Ένωση Επιμελητηρίων Ελλάδος. Η Γραμματεία της επιτροπής ορίζεται από δύο υπαλλήλους κατηγορίας Π Ε της Δ/νσης Ασφαλιστικών Επιχειρήσεων και Αναλογιστικής,  με ισάριθμους αναπληρωτές τους. 4. Η Επιτροπή βρίσκεται σε απαρτία, όταν τα παρόντα στη συνεδρίαση μέλη είναι περισσότερα των απόντων και οι αποφάσεις της λαμβάνονται κατά πλειοψηφία, σε περίπτωση δε ισοψηφίας υπερισχύει η ψήφος του προέδρου. 5. Έργο της Επιτροπής είναι: α) Η αναγνώριση εκπαιδευτικών ιδρυμάτων και οργανωμένων εκπαιδευτικών κέντρων επιχειρήσεων ως φορέων εκπαίδευσης διαμεσολαβούντων και η ανάκληση αυτής. β) Ο καθορισμός της διάρκειας - εκπαίδευσης για κάθε κατηγορία διαμεσολαβούντων στη σύναψη ασφαλιστικής σύμβασης. γ) Ο καθορισμός της εκπαιδευτικής ύλης, κατά κατηγορία - διαμεσολαβούντων, την οποία μπορεί να αναθεωρεί, ανάλογα με τις εξελίξεις της ιδιωτικής  ασφάλισης. δ) Η καταγραφή υφισταμένων εγχειριδίων και σημειώσεων για τις ανάγκες των εκπαιδευομένων. ε) Η διενέργεια εξετάσεων για την πιστοποίηση κατοχής του γνωστικού αντικειμένου, με βάση την καθορισμένη εκπαιδευτική ύλη. στ) Ο  ορισμός ημερομηνιών διενέργειας εξετάσεων διαμεσολαβούντων. ζ) Κάθε άλλο συναφές προς το έργο  της θέμα. 6. Η Επιτροπή μπορεί να αναθέτει, με απόφασή της, τη διενέργεια των εξετάσεων και τη βαθμολόγηση των γραπτών κειμένων των εξεταζομένων, σε  έναν ή περισσότερους οργανωμένους εκπαιδευτικούς  φορείς,  με κατεύθυνση στο ασφαλιστικό αντικείμενο, εξαιρουμένων των οργανωμένων εκπαιδευτικών κέντρων  ασφαλιστικών επιχειρήσεων. 7. Οι φορείς Εκπαίδευσης διαμεσολαβούντων υποχρεούνται να βεβαιώνουν εγγράφως μετά το πέρας της εκπαίδευσης ότι διδάχθηκε η εκπαιδευτική  ύλη που ορίσθηκε από την Επιτροπή και τηρήθηκε η εκπαιδευτική διάρκεια. 8. Για  τη συμμετοχή  στις διενεργούμενες  εξετάσεις απαιτείται η υποβολή σχετικής αίτησης στην Τεχνική Επιτροπή Εκπαίδευσης και Εξετάσεων Διαμεσολαβούντων, η οποία θα πρέπει να συνοδεύεται με την έγγραφη βεβαίωση, που προβλέπεται  στην προηγούμενη παράγραφο και απόδειξη καταβολής ποσού, το οποίο καθορίζεται εκάστοτε με απόφαση της ανωτέρω τεχνικής επιτροπής και θα κατατίθεται στην  οικεία επαγγελματική οργάνωση των διαμεσολαβούντων. Το ποσό αυτό θα κατατίθεται από τις επαγγελματικές οργανώσεις σε ειδικό τραπεζικό λογαριασμό και θα χρησιμοποιείται αποκλειστικά και μόνο για την κάλυψη των δαπανών διενέργειας των εξετάσεων, σύμφωνα με απόφαση, της αναφερόμενης στην παράγραφο 3 της παρούσης, επιτροπής. 9. Σε αυτούς, οι οποίοι θα ανταποκριθούν επιτυχώς στις εξετάσεις, χορηγείται σχετική περί αυτού έγγραφη βεβαίωση της Τεχνικής Επιτροπής Εκπαίδευσης και Εξετάσεων Διαμεσολαβούντων. 10. Όλες οι πράξεις της Επιτροπής αναρτώνται στον πίνακα ανακοινώσεων της Γενικής Γραμματείας Εμπορίου του Υπουργείου Ανάπτυξης και κοινοποιούνται στα αρμόδια Επιμελητήρια και στις οργανώσεις  των ασφαλιστικών επιχειρήσεων και των διαμεσολαβούντων ώστε να εξασφαλίζεται η ενημέρωση των ενδιαφερομένων. 11. Ειδικά για τους ασφαλιστικούς συμβούλους ορίζεται για μια μόνο φορά εισαγωγικό στάδιο απασχόλησης διάρκειας,  κατά ανώτατο όριο έξι (6) μηνών, κατά το οποίο θεωρούνται δόκιμοι και προετοιμάζονται για τη συμμετοχή τους στις εξετάσεις. 12. Η παρούσα να δημοσιευθεί στην εφημερίδα της Κυβερνήσεως. (Αντί για τη σελ.246,419) Σελ. 246,419(α) Τεύχος 1444 Σελ. 29 Ιδιωτική Επιχείρηση Ασφαλίσεως 12.Μ.α.33 